Uznesenie Okresného súdu Stará Ľubovňa sp. zn. 5C/26/2024 z 6. 9. 2024
Uznesenie Okresného súdu Stará Ľubovňa z 6. septembra 2024, sp. zn. 5C/26/2024, ECLI:SK:OSSL:2024:8524200514.4
Súd: Okresný súd Stará Ľubovňa
Spisová značka: 5C/26/2024
ECLI: ECLI:SK:OSSL:2024:8524200514.4
Dátum vydania: 6. 9. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 5C/26/2024 8524200514 06. 09. 2024 JUDr. Emília Mišenková ECLI:SK:OSSL:2024:8524200514.4
Uznesenie Okresný súd Stará Ľubovňa v sporovej veci žalobkyne: A. B., nar. XX.XX.XXXX, XXX XX C. XXX, občan SR, právne zastúpený: JUDr. Michal Barnovský, advokát so sídlom Námestie generála Štefánika 532/7, 064 01 Stará Ľubovňa, IČO: 53 287 461 proti žalovanému: C. D. - na neznámom mieste, zastúpený: Slovenský pozemkový fond, Búdkova 36, 817 15 Bratislava, IČO: 17 335 345, v konaní o zrušenie a vyporiadanie podielového spoluvlastníctva takto rozhodol: I. Súd konanie z a s t a v u j e. II. Žalovanému nárok na náhradu trov konania n e p r i z n á v a. odôvodnenie: 1. Žalobkyňa sa žalobou doručenou súdu dňa 18.4.2024 domáhala voči žalovanému zrušenia a vyporiadania podielového spoluvlastníctva k nehnuteľnostiam špecifikovaným v podanej žalobe a jej žalobnom petite. 2. Súd nariadil termín pojednávania vo veci na deň 21.8.2024. Dňa 12.8.2024 doručila žalobkyňa súdu, prostredníctvom svojho právneho zástupcu, späťvzatie žaloby v celom rozsahu a navrhla, aby súd konanie zastavil. 3. Súd zaslal podanie žalobkyne zástupcovi žalovaného – Slovenskému pozemkovému fondu s tým, že v lehote 10 dní odo dňa doručenia súdnej zásielky môže oznámiť súdu, či so späťvzatím žaloby súhlasí. Zároveň ho upovedomil o tom, že ak sa v stanovenej lehote nevyjadrí, bude mať súd za to, že k späťvzatiu žaloby nemá námietky a konanie zastaví. 4. Podľa § 144 zák. č. 160/2015 Civilný sporový poriadok (ďalej len „CSP“), žalobca môže vziať žalobu späť. 5. Podľa § 145 ods. 1 CSP, ak je žaloba vzatá späť celkom, súd konanie zastaví. 6. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 7. Vzhľadom na skutočnosť, že žalobkyňa vzala žalobu v celom rozsahu späť pred prvým pojednávaním a žalovaný nevyslovil nesúhlas so späťvzatím, súd konanie v zmysle § 145 ods. 1 CSP zastavil. 8. Podľa § 256 ods. 1 CSP, ak strana procesne zavinila zastavenie konania, súd prizná náhradu trov konania protistrane.
9. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 10. Podľa čl. 17 základných princípov CSP, súd postupuje v konaní tak, aby vec bola čo najrýchlejšie prejednaná a rozhodnutá, predchádza zbytočným prieťahom, koná hospodárne a bez zbytočného a neprimeraného zaťažovania strán sporu a iných osôb. 11. Súd za účelom rozhodnutia o nároku na náhradu trov konania zisťoval zavinenie sporových strán na zastavení konania. Žalobkyňa vzala žalobu v celom rozsahu späť bez uvedenia dôvodu. Súd nemá za preukázané, že žaloba bola vzatá späť pre správanie žalovaného, možno teda konštatovať, že konanie bolo zastavené pre správanie žalobkyne. Súd pri rozhodovaní o nároku na náhradu trov konania skúma zavinenie iba z procesného hľadiska a neposudzuje právo žalobcu, teda žalobu podľa hmotného práva. Súd má za to, že žalobkyňa späťvzatím žaloby zavinila zastavenie konania, a preto by mal priznať žalovanému nárok na náhradu trov konania. 12. Ak podľa obsahu spisu strane v konaní žiadne trovy nevznikli je v súlade s čl. 17 základných princípov Civilného sporového poriadku, zakotvujúcim procesnú ekonómiu rozhodnúť priamo tak, že sa jej náhrada trov konania nepriznáva (uznesenie NS SR sp. zn. 7Cdo/14/2018 z 28.2.2018, zverejnené v Zbierke stanovísk NS a rozhodnutí súdov SR pod R 72/2018). 13. O nároku na náhradu trov konania súd rozhodol podľa citovaného ustanovenia § 256 ods. 1 CSP a čl. 17 základných princípov CSP tak, ako to vyslovil Najvyšší súd SR vo vyššie označenom uznesení, a to tak, že žalovanému, ktorému v tomto konaní žiadne trovy nevznikli, nárok na náhradu trov konania nepriznal. Poučenie: P o u č e n i e : Proti tomuto uznesenia je prípustné odvolanie v lehote do 15 dní od doručenia rozhodnutia na súde, proti ktorého rozhodnutiu smeruje. V odvolaní sa má popri všeobecných náležitostiach uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

